Jaden Philogene

Jaden Philogene-Bidace (s. 8. helmikuuta 2002 Lontoo) on englantilais-dominicalainen jalkapalloilija, pelipaikaltaan laitahyökkääjä. Hän edustaa Englannin Mestaruussarjassa pelaavaa Ipswich Townia. Hän on pelannut myös Englannin nuorten maajoukkueissa. 
Philogene siirtyi Aston Villan edustusjoukkueeseen seuran nuorisoakatemiasta vuonna 2021. Hän teki debyyttinsä Englannin Valioliigassa saman vuoden toukokuussa. Philogene pelasi lainalla kauden 2021–2022 kevätpuolen Stoke Cityn riveissä. Kauden 2022–2023 hän vietti Cardiff Cityssä lainalla. Syyskuussa 2023 Philogene siirtyi pysyvällä sopimuksella Hull Cityyn, mutta hän siirtyi takaisin Aston Villaan kesällä 2024. Vuoden 2025 tammikuussa hän siirtyi Ipswichiin. 
Seurajoukkueura.
Alkuvuodet.
Philogene aloitti uransa Pro Direct Academy London -nuorisoakatemiassa. Samana vuonna hän siirtyi Aston Villan akatemiaan, mutta kävi myös tätä ennen esimerkiksi Brentfordin testeissä. Hän pelasi Aston Villan paidassa Englannin juniorisarjatasoilla yhteensä 36 ottelua ja teki 20 maalia. 
Philogene oli 19-vuotias, kun hän pelasi kaudella 2020–2021 ensimmäisen ammattilaisottelunsa. Aston Villa voitti 19. toukokuuta 2021 toiseksi viimeisellä kierroksella käydyn valioliigaottelun Tottenham Hotspuria vastaan 1–2. Ottelu jäi Philogenen kauden ainoaksi edustusjoukkueen otteluksi. 
Kausi 2021–2022 ja lainalla Stoke Cityssa.
Kaudella 2021–2022 Philogene pelasi Valioliigassa yhden ottelun elokuussa 2021 Newcastlea vastaan. Hän myös pelasi liigacup-ottelut Barrowia ja Chelseaa vastaan, joista viimeisen Aston Villa hävisi rangaistuspotkukilpailussa 5–4 ja tippui pois turnauksesta. Philogene siirtyi kesken kauden Stoke Cityyn, jossa hän pelasi Englannin Mestaruussarjassa 11 ottelua ja teki yhden maalin Swanseaa vastaan. 
Lainalla Cardiff Cityssa.
Philogene siirtyi heinäkuussa 2022 takaisin Englannin Mestaruussarjaan, tällä kertaa Cardiff Cityyn vuoden lainasopimuksella kaudeksi 2022–2023. Hän teki elokuussa 2022 ensiesiintymisensä sarjaottelussa Readingia vastaan. Ensimmäisen maalinsa Cardiffille hän teki samassa kuussa liigaottelussa Birminghamia vastaan. 
Philogene pelasi kaudella 2022–2023 Mestaruussarjassa 37 ottelua, joissa hän teki neljä maalia. FA Cupissa hän pelasi ottelun Leeds Unitedia vastaan, jossa hän teki yhden maalin, kun taas Englannin liigacupissa hän pelasi yhden ottelun.
Siirto Hull Cityyn.
Philogene siirtyi kesällä 2023 Hull Cityyn 5,8 miljoonan euron siirtokorvauksella. Hän teki ensiesiintymisensä joukkueessa 15. syyskuuta ottelussa Coventrya vastaan. Ottelu päättyi 1–1-tasapeliin. Philogene viimeisteli ensimmäisen maalinsa Hull-paidassa sarjaottelussa Millwallia vastaan lokakuussa 2023. Marraskuussa hän teki kaksi maalia ottelussa Rotherhamia vastaan. Kaikkiaan Philogene pelasi kaudella 2023–2024 Mestaruussarjassa 32 ottelua ja teki 12 ja syötti kuusi maalia. Ennen siirtoaan Hulliin hän ehti pelata vielä Aston Villan paidassa yhden valioliigaottelun, kun vastassa oli Newcastle.
Kausi 2024–2025.
Philogene siirtyi Hull Citysta takaisin Aston Villaan 16 miljoonan euron siirtokorvauksella ja viiden vuoden sopimuksella heinäkuussa 2024. Hän pelasi kaudella Aston Villassa 11 valioliigaottelua. Mestarien liigassa hän pelasi kuusi ottelua.
Philogene siirtyi tammikuussa 2025 Ipswich Towniin noin 20 miljoonan euron siirtosummalla. Hän ehti pelata kevätkaudella 2025 10 valioliigaottelua, onnistuen maalinteossa kahdesti. Hän myös pelasi FA Cupissa yhden ottelun ja onnistui maalinteossa. Ipswich oli Valioliigassa 19. ja putosi sarjasta.
Kausi 2025–2026.
Philogene on pelannut syyskuun 27. päivään 2025 mennessä pelannut Englannin Mestaruussarjassa neljä ottelua ja tehnyt kolme maalia. 
Maajoukkueura.
Philogene on pelannut monissa Englannin nuorten maajoukkueissa. Hän edusti maata alle 21-vuotiaiden EM-kisojen 2025 karsinnoissa, joissa hän pelasi viisi ottelua ja teki kolme maalia, kaksi maalia Serbiaa vastaan ja yhden maalin Azerbaidžania vastaan. Yhteensä Philogene on pelannut yhdeksän ottelua Englannin alle 21-vuotiaiden maajoukkueessa ja tehnyt neljä maalia.